Protesti glavna tema u arapskoj zajednici
Pripadnici arapske zajednice na području Vašingtona pomno prate najnovije proteste protiv nekih vlada na Bliskom istoku
Monder Selmen iz Tunisa često dolazi u „Devan kafe“ u Virdžiniji. On kaže da su mu protesti u Tunisu koji su doveli do svrgavanja predsednika Zina al-Abidina Ben Alija, stvorili osećaj slobode. Selmen kaže da se pre predsednikovog odlaska plašio da priča o svojim političkim pogledima pred kamerom. U obližnjem restoranu „Džeruzalem“, mušterije razgovaraju o demonstracijama protiv egipatskog predsedika Hosnija Mubaraka. Esam Dab, koji radi u restoranu, kaže da nije dovoljno da Mubarak obeća da neće ponovo da se kandiduje na izborima u septembru. On smatra da Mubarak odmah treba da podnese ostavku. „ Ahmed Dardžan, mušterija, saglasan je sa time, ali kaže da je egipatski lider održavao stabilnost u zemlji i brine se šta će da se dogodi sad. Vlasnica restorana, Palestinka Nahid Abuta, misli da će uklanjanje Mubaraka sa vlasti imati posledice na celom Bliskom istoku. Monder Selmen se nada da će njegova otadžbina, Tunis, sada imati svetliju budućnost. On kaže da mu se čini da je došlo vreme za veću demokratiju na Bliskom istoku.